જુન ૧૯ અને સપ્ટેમ્બર ૧૯ મહત્વના મહિના બની રહેશે. મે ૧૯ દરમિયાન નોકરી અને વ્યવસાયમાં એક મહિનો તકલીફનો અનુભવ થઇ શકે. વર્ષની શરૂઆતે લગભગ પહેલા ૩ મહિના છઠે મંગળ વિવાદો અને મતભેદથી બચવા સુચન કરે છે. તમે પ્રેમ સંબંધોમાં જલ્દી પ્રગતિ ઇચ્છતા હોવ તેવું બને, પરંતુ આ બાબતે તમારે યોગ્ય સમયની રાહ જોવી પડી શકે. ડીસેમ્બર ૧૮, જાન્યુઆરી ૧૯માં ચાલતી સંબંધોની વાત એપ્રિલ અને મે ૧૯ના સમય દરમિયાન સફળ થાય તેવું બની શકે. મે અને જુન ૧૯ સ્વાસ્થ્ય બાબતે સજાગ રહેવા યોગ્ય થઇ શકે. ચતુર્થ ભાવે શનિ નવા મકાન અને નવા વાહનની ખરીદીમાં વધુ સતર્ક રહેવા સંકેત કરે છે, જૂની વસ્તુઓ કે મિલકતની ખરીદીને આ લાગુ પડતું નથી.